section_heading: Fauna
paragraph_text: Između ostalih, u kraju kod Nakovane žive mufloni. Borave na samom vrhu Sv. Ilije, ali i na obroncima brda prema Orebiću, Kućištu, Vignju i Nakovani. U ovaj su kraj naseljeni 1970., a ovdje su odstrijeljeni svjetski rekordni primjerci. Jedan primjerak ulovljen na Sv. Iliji četvrti je na svijetu. Krivolov tijekom Domovinskog rata mnogo je smanjio populaciju. Krivolov je na isti način uništio populaciju divljih konja i divljih magaraca. Ovdašnji divlji konji nastali su od pitomih konja koje su Nakovjani držali na ispašu na podrucju Sv. Ilije. Krdo je do 1990-ih došlo do 20 grla, a onda su tijekom Domovinskog rata pobijeni automatskim oružjem. Isto je snašlo domaće divlje magarce. Slična sudbina umalo je snašla i nakovanskog tovara, no uspjelo je preživjeti nekoliko jedinaka.<ref>Nakovana Sve o Nakovani - tekst je dio knjige u pripremi "Stare slave nakovanske" Ivana Pamica, pristupljeno 5. prosinca 2015.